
PALANGOS MIESTO SAVIVALDYBĖS TARYBA

SPRENDIMAS

DĖL ASMENŲ, KURIEMS IŠDUODAMI LEIDIMAI DĖL IŠORINĖS REKLAMOS ANT PERSIRENGIMO KABINŲ PALANGOS PAPLŪDIMYJE ĮRENGIMO, ATRANKOS APRAŠO PATVIRTINIMO
2015 m. kovo 26 d. Nr. T2-98
Palanga

Vadovaudamasi Lietuvos Respublikos vietos savivaldos įstatymo 6 straipsnio 2, 39 punktais, 16 straipsnio 2 dalies 37 punktu, Lietuvos Respublikos rinkliavų įstatymo 11 straipsnio 1 dalies 3 punktu, 12 straipsniu, Palangos miesto savivaldybės taryba n u s p r e n d ž i a:

Patvirtinti Asmenų, kuriems išduodami leidimai dėl išorinės reklamos ant persirengimo kabinų Palangos paplūdimyje įrengimo, atrankos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras





Šarūnas Vaitkus

BALSAVIMO REZULTATAI:

Užsiregistravo – 18.
Balsavo: už – 16, prieš – 1, susilaikė – 1, nebalsavo – nėra.

PATVIRTINTA

Palangos miesto savivaldybės tarybos

2015 m. kovo 26 d. sprendimu Nr. T2-98
ASMENŲ, KURIEMS IŠDUODAMI LEIDIMAI DĖL IŠORINĖS REKLAMOS ANT PERSIRENGIMO KABINŲ PALANGOS PAPLŪDIMYJE ĮRENGIMO, ATRANKOS APRAŠAS
I. BENDROJI DALIS

1. Asmenų, kuriems išduodami leidimai dėl išorinės reklamos įrengimo ant persirengimo kabinų Palangos paplūdimyje, atrankos aprašas (toliau – Aprašas) taikomas išaiškinti juridinius ar fizinius asmenis (toliau – asmenys), kuriems suteikiama pirmumo teisė įsigyti leidimą įrengti išorinę reklamą (toliau – leidimas) ant persirengimo kabinų Palangos paplūdimyje.
2. Atranką organizuoja ir vykdo Palangos miesto savivaldybės administracijos direktoriaus (toliau – Direktorius) įsakymu sudaryta Asmenų, kuriems išduodami leidimai įrengti išorinę reklamą ant persirengimo kabinų Palangos paplūdimyje, atrankos komisija (toliau – Komisija), kuri vadovaujasi šiuo Aprašu. 

3. Komisijos įgaliojimai:

3.1. paskelbti, organizuoti ir vykdyti atranką;

3.2. atrinkti asmenį, kuriam suteikiama pirmumo teisė įsigyti leidimą įrengti išorinę reklamą ant persirengimo kabinų Palangos paplūdimyje.
4. Komisijos posėdis laikomas įvykusiu, kai posėdyje dalyvauja daugiau kaip pusė Komisijos narių.

II. ATRANKOS ORGANIZAVIMO IR VYKDYMO TVARKA

5. Komisija nustato atrankos organizavimo bei vykdymo datą ir šią informaciją perduoda Palangos miesto savivaldybės administracijos Bendrajam skyriui (toliau – Bendrasis skyrius) paskelbti vietinėje spaudoje. Skelbime turi būti nurodyta:

5.1. atrankos organizavimo vieta, data bei laikas;

5.2. dokumentų atrankai pateikimo vieta (adresas) ir terminas;

5.3. išorinės reklamos įrengimo objekto pavadinimas;

5.4. vietinės rinkliavos dydis už leidimo išdavimą; 

5.5. vietinės rinkliavos dydžio už leidimo išdavimą galiojimo terminas;

5.6. banko pavadinimas, kodas ir sąskaita, į kurią atrankos dalyvis turi sumokėti Dalyvio mokestį (50 procentų vietinės rinkliavos už leidimo išdavimą dydžio, nurodyto skelbime);

5.7. telefono numeris, adresas, kuriuo galima gauti papildomą informaciją apie  atrankos vykdymo tvarką;

5.8. interneto svetainės, kurioje skelbiama informacija apie organizuojamą atranką, adresas.

6. Fizinis asmuo nuo 18 metų ar juridinis asmuo, norintis užsiregistruoti atrankos dalyviu, pateikia Komisijai per Bendrąjį skyrių užklijuotą voką, ant kurio turi būti užrašyta atrankos vykdymo data. 

7. Vokas nepriimamas, jeigu:

7.1. gautas po skelbime nustatyto pateikimo termino;

7.2. neužklijuotas arba kitaip pažeistas;

7.3. ant voko neužrašyta atrankos vykdymo data.

8. Voke, ant kurio užrašyta atrankos vykdymo data, turi būti šie dokumentai:

8.1. prašymas, kuriame nurodomas atrankos dalyvio vardas, pavardė (jei tai fizinis asmuo), gimimo data ar juridinio asmens pavadinimas, kodas, adresas, telefono numeris, elektroninio pašto adresas, išorinės reklamos įrengimo objekto pavadinimas, siūlomos piniginės lėšos eurais be centų (skaičiais ir žodžiais), skirtos Palangos miesto viešųjų vietų verslo aplinkai ir infrastruktūrai gerinti (toliau – Investicinės lėšos) (1 priedas);
8.2. individualios veiklos vykdymo pažymos kopija, jeigu fizinis asmuo vykdo nustatyta tvarka apskrities valstybinės mokesčių inspekcijos miesto (rajono) skyriuje įregistravęs individualią veiklą (toliau – individuali veikla pagal pažymą);

8.3. apskrities Valstybinės mokesčių inspekcijos galiojanti pažyma (ne senesnė kaip 1 mėnesio) apie tai, kad juridinis asmuo arba fizinis asmuo, vykdantis individualią veiklą pagal pažymą, neturi mokestinių nepriemokų Lietuvos Respublikos valstybės biudžetui, valstybės pinigų fondams ir savivaldybės biudžetui;

8.4. Valstybinio socialinio draudimo fondo valdybos galiojanti pažyma (ne senesnė kaip 1 mėnesio) apie tai, kad juridinis asmuo arba fizinis asmuo, vykdantis individualią veiklą pagal pažymą, neskolingi valstybinio socialinio draudimo fondo biudžetui.

Pastaba: 8.3 ir 8.4 punktuose nurodytus dokumentus pateikia tik juridiniai asmenys, o 8.2, 8.3 ir 8.4 punktuose nurodytus dokumentus pateikia fiziniai asmenys, vykdantys individualią veiklą pagal pažymą;

8.5. jeigu atrankoje dalyvauja fizinis asmuo – asmens tapatybę patvirtinančio dokumento kopija;

8.6. Dalyvio mokesčio sumokėjimą patvirtinančio dokumento kopija.

9. Atrankos dalyviai registruojami registracijos lape, kuriame turi būti užrašyti šie rekvizitai: dalyvio registracijos eilės numeris, užklijuoto voko gavimo data bei tikslus laikas (valandos ir minutės), dokumentus pateikusio asmens vardas, pavardė ir parašas. Atrankos dalyviui išduodamas užregistravusio darbuotojo pasirašytas pažymėjimas, kuriame nurodomas gauto užklijuoto voko registracijos eilės numeris, jo gavimo data bei laikas, atrankos organizavimo vieta, data bei laikas. Ant voko užrašytas eilės numeris turi sutapti su registracijos pažymėjimo eilės numeriu. Bendrojo skyriaus darbuotojas užregistruotą voką įmeta į užantspauduotą dėžę jį pateikusio asmens akivaizdoje. Dėžė užantspauduojama dalyvaujant Komisijos pirmininkui, Bendrojo skyriaus vedėjui ir Komisijos sekretoriui. Dalyvaujantys asmenys dėžę užantspauduoja Bendrojo skyriaus antspaudu ,,BENDRASIS SKYRIUS 2“, nurodo dėžės užantspaudavimo datą ir pasirašo. 

10. Atranka turi įvykti ne vėliau kaip per 5 darbo dienas nuo paskutinės dalyvių registracijos dienos.

11. Asmenys, pateikę prašymus dalyvauti atrankoje, privalo atvykti į Komisijos posėdį. Atrankos dalyvis turi pateikti Komisijai registracijos pažymėjimą, asmens tapatybę patvirtinantį dokumentą, individualios veiklos vykdymo pažymos originalą (jeigu individuali veikla vykdoma pagal pažymą), įgaliojimą, suteikiantį teisę atstovauti fiziniam ar juridiniam asmeniui, Dalyvio mokesčio sumokėjimą patvirtinantį dokumentą. Patikrinus originalai grąžinami atrankos dalyviui.

12. Komisija leidžia atrankos dalyvių atstovams įsitikinti, kad dėžė užplombuota ir vokai nepažeisti, kad vokų skaičius sutampa su Bendrojo skyriaus pateiktame atrankos dalyvių registracijos lape užregistruotų vokų skaičiumi. Surašomas aktas, kurį pasirašo atrankos dalyvių atstovai.

13. Komisija atidaro vokus ir išvardina asmenis, pateikusius prašymus (su dokumentais), patikrina, ar pateikti visi 8 punkte išvardyti dokumentai. Paskelbia siūlomų Investicijos lėšų dydžius ir juos įrašo protokole. Nugalėtoju tampa atrankos dalyvis, kurio pasiūlytos Investicinės lėšos yra didžiausios. Jeigu paaiškėja, kad daugiau kaip vienas atrankos dalyvis pasiūlo tokio paties dydžio Investicines lėšas, atrankos nugalėtoju tampa asmuo, kurio vokas su dokumentais įregistruotas anksčiausiai. Paskelbus nugalėtoją, protokolą pasirašo Komisijos pirmininkas ir nariai. Atrankos nugalėtojas protokolo pabaigoje esančiame laisvame plote pasirašo, kad yra susipažinęs su Aprašo 16, 17 ir 18 punktais.

14. Komisijos atrinktas asmuo, kuriam suteikiama pirmumo teisė įsigyti leidimą, per tris darbo dienas įrašomas bendrame Komisijos posėdžio protokole, kurį pasirašo Komisijos pirmininkas ir sekretorius. Komisijos sekretorius protokolą su visa atrankos medžiaga įteikia Palangos miesto savivaldybės administracijos Rinkliavų skyriui (toliau – Rinkliavų skyrius). Protokolo kopijos (be pridedamos medžiagos) taip pat įteikiamos Palangos miesto savivaldybės administracijos Architektūros ir teritorijų planavimo skyriui. Kiekvienas atrankos dalyvis turi teisę susipažinti su bendruoju Komisijos posėdžio protokolu.

15. Tokiu atveju, kai atrankos dalyviui nesuteikiama pirmumo teisė įsigyti leidimą, kitoje Dalyvio mokesčio sumokėjimą patvirtinančio dokumento pusėje vienas iš Komisijos narių užrašo ,,Grąžinama“ ir pasirašo. Šį mokestį asmuo turi susigrąžinti tais pačiais kalendoriniais metais, kuriais jis dalyvavo atrankoje.

16. Sumokėtas Dalyvio mokestis įskaitomas į leidimo išdavimo rinkliavą. Atrankos dalyvis, pripažintas nugalėtoju, skirtumą tarp sumokėto Dalyvio mokesčio ir skelbime nurodytos vietinės rinkliavos už leidimo išdavimą privalo sumokėti ne vėliau kaip per 5 darbo dienas po įvykusios atrankos ir pateikti sumokėjimą patvirtinantį dokumentą Rinkliavų skyriui. Nesumokėjus skirtumo per nurodytą laiką sumokėtas Dalyvio mokestis negrąžinamas ir atrankos laimėtojas praranda pirmumo teisę į leidimo įrengti išorinę reklamą ant persirengimo kabinų Palangos paplūdimyje išdavimą. Apie tai Rinkliavų skyrius informuoja Komisiją ir atranka dėl leidimo išdavimo organizuojama iš naujo.

17. Palangos miesto savivaldybė, atstovaujama Palangos miesto savivaldybės administracijos, ir atrankos dalyvis, pripažintas nugalėtoju, per Aprašo 16 punkte nustatytą terminą sumokėjęs skirtumą tarp sumokėto Dalyvio mokesčio ir skelbime nurodytos vietinės rinkliavos už leidimo išdavimą, per 5 darbo dienas pasirašo Sutartį (2 priedas). Atrankos nugalėtojas, per nustatytą terminą nesumokėjęs skirtumo tarp sumokėto Dalyvio mokesčio ir skelbime nurodytos vietinės rinkliavos už leidimo išdavimą, netenka teisės į leidimą ir su juo Sutartis nepasirašoma. 

18. Atrankos dalyvis, pripažintas nugalėtoju ir per 5 darbo dienas po Sutarties pasirašymo sumokėjęs joje nurodytas Investicines lėšas, pateikia Rinkliavų skyriui sumokėjimą patvirtinantį dokumentą ir jam išduodamas leidimas. Nesumokėjus Investicinių lėšų per Sutartyje nustatytą terminą Sutartis laikoma negaliojančia ir sumokėtas Dalyvio mokestis bei skirtumas tarp sumokėto Dalyvio mokesčio ir skelbime nurodytos vietinės rinkliavos už leidimo išdavimą negrąžinamas.

19. Sumokėtas Dalyvio mokestis 15 ir 20.2-20.9 punktuose nustatytais atvejais ir atrankoje dėl objektyvių priežasčių (ligos, traumų ir kt. svarbiais atvejais) nedalyvavusiems asmenims (pateikusiems Komisijai nedalyvavimo priežastį patvirtinančius dokumentus) grąžinamas per 30 kalendorinių dienų nuo prašymo dėl Dalyvio mokesčio grąžinimo gavimo Palangos miesto savivaldybės administracijoje dienos.

20. Prašymas nenagrinėjamas, jeigu:

20.1. asmuo ar jo įgaliotas atstovas neatvyksta į atranką;

20.2. ne visiškai arba neteisingai užpildytas;

20.3. pateikti ne visi 8 punkte išvardyti dokumentai;

20.4. nepateiktas įgaliojimas, suteikiantis teisę atstovauti fiziniam ar juridiniam asmeniui;

20.5. juridinis asmuo arba fizinis asmuo, vykdantis individualią veiklą pagal pažymą, skolingi valstybės, valstybinio socialinio draudimo fondo biudžetams ir savivaldybės biudžetui;

20.6. fizinis asmuo yra skolingas Palangos miesto savivaldybės biudžetui; 

20.7. nesumokėtas arba sumokėtas mažesnis Dalyvio mokestis; 

20.8. nuo leidimo panaikinimo dienos nepraėjo vieneri metai; 
20.9. fizinis asmuo ar juridinio asmens darbuotojas, savininkas ar vadovas turi galiojančią administracinę nuobaudą pagal Lietuvos Respublikos  administracinių teisės pažeidimų kodekso 2141 ir 2142 straipsniuose numatytus pažeidimus.
21. Atranka laikoma įvykusia, jeigu nors vienas asmuo, užsiregistravęs ir sumokėjęs Dalyvio mokestį, atvyksta į atranką.

22. Tokiu atveju, jeigu neatsirado nė vieno asmens, norinčio dalyvauti atrankoje, atranka organizuojama dar du kartus. Neįvykus atrankai trečią kartą, atranka tais metais nebeorganizuojama ir leidimas neišduodamas.

III. ATSAKOMYBĖ

23. Komisijos nariai atsako, kad jų sprendimai atitiktų Palangos miesto savivaldybės tarybos sprendimus.
_____________________________

Asmenų, kuriems išduodami leidimai dėl išorinės reklamos ant persirengimo kabinų Palangos paplūdimyje įrengimo, atrankos aprašo

1 priedas

________________________________________________________________________________
(juridinio asmens pavadinimas, kodas

________________________________________________________________________________________________
fizinio asmens vardas, pavardė, gimimo data, individualios veiklos įregistravimo dokumento numeris

________________________________________________________________________________________________
adresas, telefono numeris, elektroninio pašto adresas)
Atrankos komisijai

PRAŠYMAS

DĖL DALYVAVIMO ATRANKOJE

20___m____________________d.

Palanga

Prašau leisti dalyvauti atrankoje dėl leidimo įrengti išorinę reklamą  ant persirengimo kabinų Palangos paplūdimyje.
Siūlomos piniginės lėšos, skirtos Palangos miesto viešųjų vietų verslo aplinkai ir infrastruktūrai gerinti 

_______________ Eur (be centų)______________________________________________(žodžiu)

Su Atrankos aprašu susipažinau.

PRIDEDAMA_________________________________________________________________________________

________________________________________________________________________________________________
________________________________________________________________________________________________
________________________________________________________________________________________________
________________________________________________________________________________________________

_______________________    ______________________________   _______________________________________

            (pareigos) 
                  (parašas)

          (vardas, pavardė)


A.V.

_________________________________

Asmenų, kuriems išduodami leidimai dėl išorinės 
reklamos ant persirengimo kabinų Palangos paplūdimyje įrengimo, atrankos aprašo

2 priedas

SUTARTIS

20_____m. ______________ d. Nr._____
Palanga

I. SUTARTIES ŠALYS

Juridinis asmuo__________________________________, pagal Lietuvos Respublikos įstatymus įsteigta ir veikianti bendrovė, kodas_______________________, registruota buveinė yra adresu ____________________________________, Lietuvos Respublika, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama __________________________________________________________, veikiančio pagal bendrovės įstatus, 

(vardas, pavardė)

ar fizinis asmuo__________________________________________________________________________
                                    (vardas, pavardė, asmens kodas, paso ar asmens tapatybės kortelės Nr., adresas)

________________________________________________________________________________

 (toliau – Asmuo) ir Palangos miesto savivaldybė, atstovaujama Palangos miesto savivaldybės administracijos direktoriaus________________________________________________________________, 




(vardas, pavardė)

veikiančio pagal Palangos miesto savivaldybės tarybos suteiktus įgaliojimus (toliau – Savivaldybė), pagal Lietuvos Respublikos įstatymus įsteigta ir veikianti biudžetinė įstaiga, kodas 125196077, registruota adresu Vytauto g. 112, Palanga, sudarė šią Sutartį.
II. SUTARTIES DALYKAS

1. Šia Sutartimi šalys įsipareigoja pagal galiojančias teisės normas ir reglamentus gerinti Palangos miesto savivaldybės viešųjų vietų verslo aplinką ir infrastruktūrą (toliau – Darbai).

III. ASMENS ĮSIPAREIGOJIMAI IR TEISĖS

2. Pervesti lėšas ________________Eur į Sutartyje nurodytą sąskaitą per 5 (penkias) darbo dienas po Sutarties pasirašymo.

3. Gauti informaciją apie jo pervestų lėšų panaudojimą.

IV. SAVIVALDYBĖS ĮSIPAREIGOJIMAI IR TEISĖS

4. Savivaldybė įsipareigoja šias lėšas naudoti tik Sutarties 1 punkte nurodytiems Darbams atlikti.

5. Savivaldybė įsipareigoja iki kitų metų sausio 31 d paskelbti informaciją apie gautų lėšų panaudojimą interneto svetainėje www.palanga.lt. 

6. Savivaldybė Darbams atlikti turi teisę sudaryti sutartis su trečiaisiais asmenimis, kurie teisės aktų nustatyta tvarka yra gavę visus tam būtinus leidimus, atestacijos pažymėjimus ar kitokius dokumentus.
V. ATSISKAITYMAI

7. Visi šioje Sutartyje numatyti Šalių atsiskaitymai atliekami bankiniu pavedimu. Piniginė prievolė laikoma įvykdyta nuo to momento, kai ši pinigų suma bus įskaityta į atitinkamą Šalies sąskaitą.

VI. KONFIDENCIALUMAS

8. Visa su šia Sutartimi susijusi informacija yra konfidenciali ir viešai neskelbtina, išskyrus atvejus, kai Šalys susitaria kitaip, arba skelbti šią informaciją privaloma ar būtina pagal šią Sutartį arba teisės aktus.

VII. GINČŲ SPRENDIMAS IR TAIKYTINA TEISĖ

9. Šalys susitaria, kad visiems Šalių ginčams, kilusiems, kilsiantiems ar galintiems kilti iš šios  Sutarties ar dėl šios Sutarties nuostatų aiškinimo bus taikomos Lietuvos Respublikos teisės normos. Tokie ginčai bus sprendžiami derybų keliu. Jei Šalys per 30 (trisdešimt) kalendorinių dienų neišsprendžia ginčo, tai jis turi būti sprendžiamas teisme pagal Lietuvos Respublikos civilinio proceso kodekso nustatytas teismingumo taisykles.

VIII. NEGALIOJIMAS

10. Jei šios Sutarties kuri nors nuostata ar jos taikymas bus negaliojantis, neteisėtas ar neįgyvendinamas, tai neturės įtakos likusių nuostatų galiojimui, teisėtumui ir įgyvendinimui, jeigu dėl to neiškreiptos esminės šios Sutarties sąlygos.

IX. FORCE MAJEURE

11. Šalys iš dalies ar visiškai atleidžiamos nuo atsakomybės už įsipareigojimų, prisiimtų pagal šią Sutartį, nevykdymą, jei tokio nevykdymo priežastis buvo Force Majeure aplinkybės, atsiradusios po Sutarties pasirašymo, nepriklausančios nuo Šalių valios ir kurių Šalys negalėjo numatyti ar išvengti. ,,Force Majeure“ sąvoka apibūdinamos nepaprastos aplinkybės/ kliūtys, kurių negalima nei numatyti arba išvengti, nei kuriomis nors priemonėmis pašalinti. Šalis nėra finansiškai atsakinga už Sutarties nevykdymą, jei ji sugeba įrodyti, kad:

11.1. nesugebėjo įvykdyti Sutarties įsipareigojimų dėl nepriklausančios nuo jos kliūties;

11.2. negalima tikėtis, jog Sutarties sudarymo metu ji galėjo numatyti tą kliūtį ir jos poveikį gebėjimui vykdyti Sutarties įsipareigojimus;

11.3. ji negalėjo išvengti ar nugalėti kliūties ar bent jos poveikio.

12. ,,Force majeure“ aplinkybes gali sukelti šie įvykiai:

12.1. karas (paskelbtas ar nepaskelbtas), pilietinis karas, maištai ir revoliucijos, piratavimas, sabotažas;

12.2. stichinės nelaimės – smarkios audros, ciklonai, žemės drebėjimai, potvynis, sprogimai, gaisrai;

12.3. boikotai, streikai, lokautai;

12.4. teisėti ar neteisėti valstybės valdymo institucijų veiksmai;

12.5. kitos nenugalimos jėgos.

X. SUTARTIES PAKEITIMAI, PASIRAŠYMAS IR GALIOJIMAS

13. Ši Sutartis gali būti keičiama ir papildoma Šalių raštišku susitarimu. Bet koks šios Sutarties pakeitimas ar papildymas įsigalios tik jį pasirašius tinkamai įgaliotiems Šalių atstovams.
14. Šią Sutartį pasirašantys Asmens ir Savivaldybės atstovai turi visas galias, įgaliojimus ir teises sudaryti šią Sutartį.

15. Ši Sutartis įsigalioja nuo šios Sutarties pasirašymo momento ir galioja iki pilno įsipareigojimų įvykdymo.

16. Ši Sutartis Šalių perskaityta, jų suprasta dėl turinio ir pasekmių ir, kaip atitinkanti jų valią, priimta ir pasirašyta. Sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

